31996D0704
L 324/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 ноември 1996 година
за временно прилагане от страна на Общността на Международното споразумение за естествения каучук от 1995 година
(96/704/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид предложението на Комисията,
като има предвид, че в съответствие с Решение на Съвета от 22 декември 1995 г. Общността и 14 държави-членки (1) подписаха през м. декември 1995 г. Международното споразумение за естествения каучук от 1995 г., договорено в контекста на Резолюция 93 (IV), „Ново партньорство за развитие: ангажимент от Картагена“, и на съответните цели, определени в заключителния документ, озаглавен „Духът на Картагена“, приети от Конференцията на Обединените нации за търговия и развитие на нейната осма сесия;
като има предвид, че с оглед на временното влизане в сила на споразумението е необходимо Общността и нейните държави-членки да ратифицират, приемат или одобрят, или временно да прилагат споразумението, като изцяло поемат финансовото си задължение по отношение на споразумението;
като има предвид, че поради изтичането на срока на действие на Международното споразумение за естествения каучук от 1987 г. на 28 декември 1995 г. новото споразумение следва да влезе в сила възможно най-скоро, за да се избегне поддържането на евентуална празнина във функционирането на предвидените от тези две споразумения интервенционни механизми;
като има предвид, че целите, които се преследват с новото споразумение, се вписват в контекста на общата търговска политика;
като има предвид, че за прилагането на настоящото споразумение са предвидени следните източници на финансиране:
-
вноски от държавите, които са страни по споразумението, в административния бюджет,
-
вноски от държавите, които са страни по споразумението, в буферния складов запас;
като има предвид, че прилагането на въпросното споразумение предполага финансово участие на държавите-членки;
като има предвид, че държавите-членки на Общността са обявили намерението си да способстват за временното прилагане на посоченото споразумение, което е депозирано при Генералния секретар на Организацията на обединените нации; като има предвид, че поради това е целесъобразно Общността възможно най-скоро да уведоми за намерението си временно да прилага споразумението,
РЕШИ:
Член 1
Общността уведомява Генералния секретар на Организацията на обединените нации за намерението си временно да прилага депозираното при него Международно споразумение за естествения каучук от 1995 г. в съответствие с разпоредбите на споразумението.
Текстът на споразумението е приложен към настоящото решение.
Член 2
Председателят на Съвета е упълномощен да определи лицето, което е оправомощено да извърши нотифицирането по член 1 от името на Общността.
Съставено в Брюксел на 22 ноември 1996 година.